Oor vrot afrigters en dubbele standaarde
Sedert die drie rekordnederlae loop Dolfman en pronk. Soos dit 'n ware rekordhouer betaam, het hy onmiddellik dreigende geluidjies teenoor die Engelse gemaak - en dit is soos dit hoort. Die grootbaas van SARVU, Rian (RIP) Oberholzer, het ook 'n mosie van volle vertroue in Dolfman uitgespreek. Wie sou kon raai dat so 'n jong afrigter in sy eerste jaar met die Bokke soveel rekords sou laat spat. Nie eens Harry Viljoen kon dit regkry nie.
Van Harry gepraat, ek sien die media verwys deesdae na hom as die "ongewilde" afrigter. Di� titel het hy te danke aan die feit dat hy nie tevrede was met die spelers se futlose pogings nie. Ek glo dat die Bokke met Harry as afrigter beslis nie al drie toetse anderkant die groot water sou verloor het nie. Daarvoor is die Prins van Hermanus te veel van 'n slegte verloorder.
In teenstelling met Viljoen se ongedurigheid oor sy spelers se onvermo� om 'n bevredigende spelpeil te handhaaf, het Dolfman sy jong Bokkies geloof vir hulle rotsvaste verdediging wat die Engelse tot net 53 punte beperk het. Voorwaar 'n vertoning om op trots te wees.
Ek kan nie dink dat enige persoon met 'n bloedalkoholpersentasie laer as 0,15 wat nie Prozac en/of Viagra in oordosisse gebruik nie, tevrede kan wees met Dolfman se afrigtingspogings nie. Dink net aan die arme donners wat groot geld betaal het om die Bokke se Europese toer mee te maak. Wat 'n belaglike fiasko.
Straeuli wil nou voorgee dat hy 'n jong spannetjie oorgeneem het om hulle ondervinding te laat opdoen. Stront! Absolute stront! Hy het voor die tyd te kenne gegee dat hy gaan om die rekord op Twickenham reg te stel. Die toetse teen die Hane en die Skotte is nie as groot struikelblokke gesien nie. Gaan lees terug in die media-argiewe wat deesdae geredelik op die Internet beskikbaar is. Die ou grootbek het net sy mond uitgespoel oor ons swak rekord teen die Engelse. Ek sien hy blameer tot vir Pens van Zyl vir die rooi kaart wat Jannes gekry het. Ja, dood moet 'n oorsaak h�.
Ek lees op die iol-webtuiste dat 'n joernalis met die naam van Ray White voorspel dat die Bokke nog groter skandes met die W�reldbeker gaan aanvang as hulle Straeuli in beheer laat. Hy noem swak dissipline en gebrek aan wedstrydplan as die vernaamste redes. Ek kan nie sterk genoeg met hom saamstem nie.
Wat kan ons verloor as ons 2 Januarie met 'n nuwe afrigter begin? Al wat Straeuli gelewer het in terme van sy prestasiekontrak, is 'n vrot rekord, powere dissipline en 'n volsae gevoel van onsekerheid oor die toekoms van SA rugby. Ek herhaal verlede week se pleidooi: gooi nou die baba saam met die badwater uit. Straeuli en Lane is die spoor byster.
Wie moet hulle opvolg? My stem gaan vir Nick Mallett en Danie Gerber. Jake White en Naas Botha kan ook werk. Soos die Bokke in die laaste drie toetse gespeel het, kon Ollie Viljoen en Casper de Vries nie veel slegter gevaar het nie.